Industrie Meccaniche Aeronautiche Meridionali| Komercinis pavadinimas | IMAM |
| Pramonė | Aviacija |
| Perėmėjas (-ai) | IRI Finmeccanica |
| Įkūrėjas (-ai) | Nicola Romeo |
| Uždaryta | 1950 m. |
| Centrinė būstinė | Italijos vėliava Italija
Neapolis |
| Svarbiausi darbuotojai | Nicola Romeo |
| Savininkas (-ai) | Nicola Romeo  Società Italiana Ernesto Breda per Costruzioni Meccanich |

**IMAM** (it. *Industrie Meccaniche Aeronautiche Meridionali*) – 1923–1950 m. veikusi Italijos aviacijos pramonės įmonė.

Istorija
--------

Bendrovę 1923 m. įkūrė inžinierius, vienas įmonės „Alfa Romeo" įkūrėjų, vėliau – Italijos senatorius, Nikola Romeo (it. *Nicola Romeo,* 1876–1938 m.). Savo veiklos pradžioje tai buvo geležinkelių įmonės „*Società Anonima Officine Ferroviarie Meridionali*" dalis, aptarnavusi lėktuvus. 1925 m. ji įsigijo olandiško dviviečio žvalgybinio lėktuvo-lengvojo bombonešio „Fokker C.V-E" gamybos licenciją ir jo pagrindu pradėjo gaminti labai sėkmingus dviviečius ir triviečius „Romeo Ro.1", naudotus tiek kariuomenėje, tiek kai susisieikimo lėktuvus maršrutuose į Italijos kolonijas. Įmonė pagal licenciją, „*FIAT Aviazione*" vardu, taip pat gamino įvairius agregatus lėktuvams.

1927 m. šios veiklos pagrindu N. Romeo, remiamas vieno didžiausių Italijos mechanikos pramonininkų Ernesto Beda, įkūrė aeronautikos mechanikos įmonę „*IMAM*„. Įmonė gamino savos konstrukcijos orlaivius, pirmuoju kurių tapo modifikuotas Ro.1, varomas pagal licenciją Italijoje gamintu radialiniu varikliu „Alfa Romeo Jupiter". Keletas įvairių modelių lėktuvų buvo eksportuota į JAV ir Ispaniją.

Nors komercinė Ro.1 sėkmė nepasikartojo, IMAM sukūrė didelių Italijos kariuomenės užsakymų sulaukusius žvalgybinius lėktuvus Ro.37 ir Ro.43 , mokymams skirtus Ro.41, plačiai naudotus Antrojo pasaulinio karo Balkanų karo ir Viduržemio jūros karo teatruose.

Romeo Ro.1, žurnalas „Aero Digest", 1930 m. gegužė
Mažiau sėkmingi įmonės projektai buvo sunkieji dvimotoriai naikintuvai Ro.57 ir Ro.58, vokiško Fieseler Fi 156 „Storch" kopija Ro.63.

1936 m. įmonės valdymą pilnai perėmė E. Breda įmonė „*Società Italiana Ernesto Breda per Costruzioni Meccanich*„. Po Antrojo Pasaulinio karo (1946 m.) „*IMAM"* nupirko „*IRI Finmeccanica*". Naujieji savininkai 1950 m. įmonės pavadinimą pakeitė į „*Aerfer*" ir pilnai intengravo į „*IRI Finmeccanica*" struktūrą. 1969 m. „Aerfer" buvo sujungta su „*FIAT Aviazione*" į naują įmonę „*Aeritalia*".

Po susijungimo įmonė sukūrė keletą įdomių pirmosios kartos reaktyvinių naikintuvų modelių, kurių nepavyko išplėtoti labiau nei prototipo fazė.

Lėktuvai
--------

IMAM Ro.5
IMAM Ro.57
Aerfer Sagittario 2
Pavadinimu „OFM":

* Romeo Ro.1

Pavadinimu „IMAM":

* IMAM Ro.1, pradžioje gamintas pavadinimu „Romeo Ro.1";
* IMAM Ro.1bis;
* IMAM Ro.5;
* IMAM Ro.10;
* IMAM Ro.25;
* IMAM Ro.26;
* IMAM Ro.30;
* IMAM Ro.37 *Lince*;
* IMAM Ro.41;
* IMAM Ro.43;
* IMAM Ro.44 *Octopus*;
* IMAM Ro.45;
* IMAM Ro.51;
* IMAM Ro.57;
* IMAM Ro.58;
* IMAM Ro.63.

Pavadinimu „Aerfer":

* Aerfer Sagittario 2;
* Aerfer Ariete.

Šaltiniai
---------

* (IT) Aerei-italiani Archyvuota kopija 2023-05-23 iš Wayback Machine projekto. // aerei-italiani.net.
* (IT) Archivio della famiglia Pezzi, // enricopezzi.it.
* (IT) Ruocco, Elvira, *Storia dell’attività motoristica aeronautica dell’Alfa Romeo*, // *alfasport.net*

Išnašos
-------